|  |  |  |
| --- | --- | --- |
| Prvi.jpg | | 23. XII 2024. Број/No. **410/24** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **новембар 2024.** |

**Просјечна нето плата у новембру 1 420 КМ**

**Реалан раст плате на годишњем нивоу 8,4%**

Просјечна мјесечна нето плата у Републици Српскојисплаћена у новембру 2024. године износила је1 420 КМ и у односу на октобар 2024. године, номинално је остала на истом нивоу, a реално је мања за 0,4%, док је у односу на исти мјесец претходне године номинално већа за 9,6%, а реално за 8,4%. Просјечна мјесечна бруто плата износила је 2 172 КМ.

Посматрано по подручјима, у новембру 2024. године највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 840 КМ, а најнижа просјечна нето плата у новембру 2024. године исплаћена је у подручју *Саобраћај и складиштење*,1 134 КМ.

У новембру 2024. године, у односу на новембар 2023, сва подручја забиљежила су номинални раст нето плате, од чега највише у подручјима *Стручне, научне и техничке дјелатности* 26,8%, *Административне и помоћне услужне дјелатности* 24,4% и *Трговина на велико и на мало, поправка моторних возила и мотоцикала* 18,4%.

KM



Графикон 1. Просјечна нето плата по мјесецима

**Мјесечна инфлација у новембру 2024. године 0,4%**

**Годишња инфлација (XI 2024/XI 2023) 1,1%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у новембру 2024. године у односу на претходни мјесец у просјеку су више за 0,4%, док су у односу на исти мјесец претходне године у просјеку више за 1,1%.

Од 12 главних одјељака производа и услуга, више цијене забиљежене су у седам, а ниже цијене у пет одјељака.

Највећи годишњи раст цијена у новембру 2024. године, забиљежен је у одјељку *Ресторани и хотели* 7,0%, усљед повећања цијена у групи Храна и пиће у угоститељским објектима од 7,5%, затим у одјељку *Храна и безалкохолна пића* 4,0%,због поскупљења у групама Безалкохолна пића од 22,9% и Шећер и други кондиторски производи од 13,0%, потом у одјељку *Алкохолна пића и дуван* 3,6%, усљед виших цијена у групи Дуван од 4,9%. Исти проценат повећања, 3,6%, забиљежен је у одјељку *Остали производи и услуге*, усљед поскупљења цијена у групи Услуге личне хигијене од 10,7%, док је повећање од 3,2%, забиљежено у одјељку *Здравство* због виших цијена у групи Медицински производи, прибор и опрема од 6,5%.

Слиједи одјељак *Рекреација и култура* са повећањем од 1,8%, усљед виших цијена у групи Путни аранжмани од 10,0%, а потом и одјељак *Образовање* са вишим цијенама од 0,4%, усљед повећања у групи Образовање које се не дефинише према нивоу од 4,9%.

Ниже цијене од 5,6% на годишњем нивоу, у новембру 2024. године, забиљежене су у одјељку *Превоз,* због смањења у групи Горива и мазива од 11,2%, слиједи одјељак *Одјећа и обућа* са падом од 3,5% усљед сезонских снижења конфекције и обуће током године, затим одјељак *Становање* са нижим цијенама од 1,7%, усљед снижeња у групи Чврста горива од 8,4%, потом одјељак *Намјештај и покућство* са падом од 0,6%, због смањења у групи Намјештај и опрема за кућу од 3,1%, док је пад од 0,1% забиљежен у одјељку *Комуникације*, усљед нижих цијена у групи Телефонска и телекомуникацијска опрема од 2,6%.

Графикон 2. Мјесечна и годишња инфлација

**Календарски прилагођена индустријска производња (XI 2024/XI 2023) већа 6,8%**

**Десезонирана индустријска производња (XI 2024/X 2024) већа 0,3%**

Календарски прилагођена индустријска производња у новембру 2024. године, у поређењу са новембром 2023. године, већа је за 6,8%. Десезонирана индустријска производња у Републици Српској у новембру 2024. године у поређењу са октобром 2024. године већа је за 0,3%.

Календарски прилагођена индустријска производња у Републици Српској у периоду јануар-новембар 2024. године у поређењу са истим периодом 2023. године мања je за 4,4%. У поменутом периоду, у подручју *Прерађивачкa индустријa* забиљежен је пад од 2,9%, у подручју *Производњa и снабдијевањe електричном енергијом, гасом, паром и климатизацијa* пад од 6,2% и у подручју *Вађењe руда и камена* пад од 10,1%.

Графикон 3. Индекси индустријске производње новембар 2020 – новембар 2024. (∅2021=100)

**Број запослених у индустрији (XI 2024/X 2024) мањи 0,1%**

Број запослених у индустрији у новембру 2024. године у односу на претходни мјесец мањи је за 0,1%. Број запослених у индустрији у новембру 2024. године у односу на просјек 2023. године мањи је за 6,3% и у односу на новембар предходне године мањи је за 5,1%.

**У периоду I-XI 2024. највише се извозило у Хрватску, а увозило из Србије**

У периоду јануар - новембар 2024. године остварен је извоз у вриједности од четири милијарде и 629 милиона КМ, што је за 3,6% мање него у периоду јануар - новембар 2023. године, те увоз у вриједности од шест милијарди и 712 милионa КМ, што је за 4,4% више него у периоду јануар - новембар 2023. године, док је проценат покривености увоза извозом износио 69,0%.

У новембру 2024. године остварен је извоз у вриједности од 458 милиона КМ, што је за 3,2% више него у новембру 2023. године, те увоз у вриједности од 611 милиона КМ, што је за 2,0% више него у новембру 2023. године, док је проценат покривености увоза извозом износио 75,0%.

У погледу географске дистрибуције робне размјене Републикe Српскe са иностранством, у периоду јануар - новембар 2024. године, највише се, од укупно оствареног извоза, извозило у Хрватску и то у вриједности од 770 милиона КМ (16,6%) и у Србију 763 милиона КМ (16,5%). У истом периоду, највише се, од укупно оствареног увоза, увозило из Србије и то у вриједности од једну милијарду и 100 милиона КМ (16,4%) и из Италије, у вриједности од једне милијарде и 19 милиона КМ (15,2%).

Посматрано по групама производа, у периоду јануар - новембар 2024. године, највеће учешће у извозу остварује електрична енергија са 347 милиона КМ, што износи 7,5% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 477 милиона КМ, што износи 7,1% од укупног увоза.

хиљ. КМ

2023

2024

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Андреа Ерак-Латиновић  [andrea.erak@rzs.rs.ba](mailto:andrea.erak@rzs.rs.ba); |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](mailto:sanela.borojevic@rzs.rs.ba) |

|  |
| --- |
|  |
| Саопштење припремио одјсек за протоколарне послове |
| Дарко Милуновић, директор Завода, главни уредник  Огњен Игњић, руководилац одсјека  Република Српска, Бања Лука, Владике Платона бб  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |